**előterjesztés**

**Körmend Város Önkormányzata Képviselő-testülete 2019. november 14-i rendkívüli ülésére**

**Tárgy:** Támogatási kérelem benyújtása a „Társadalmi és környezeti szempontból fenntartható turizmusfejlesztés” tárgyú TOP-1.2.1-15 kódszámú pályázati felhívásra

**Tisztelt Képviselő-testület!**

„Társadalmi és környezeti szempontból fenntartható turizmusfejlesztés” címmel a **Széchenyi 2020 körében meghirdetésre került Terület és Településfejlesztés Operatív Program (TOP) keretében megvalósuló projektfelhívásra a Vas megyei terület specifikus szabályok értelmében** 2019. 11. 15-ig van lehetősége jogosult szervezeteknek támogatási igényt benyújtani.

Az intézkedés célja térségi szintű, turisztikai termékcsomagok és kisléptékű tematikus turisztikai fejlesztések támogatása, melyekkel megyei szintű turisztikai vonzerő elemekre épülő, koordinált fejlesztések valósíthatók meg. Ennek keretében a helyi, térségi jelentőségű, turisztikai vonzerőt képező kulturális, épített, természeti örökség turisztikai hasznosítására, fejlesztésére nyílik lehetőség a térség gazdaságának diverzifikációja, a helyi gazdaság élénkítése, és a foglalkoztatás növelése érdekében.

A felhívás 3.1.1.pontja alapján önállóan támogatható tevékenység(ek) és a kötelező vállalások célja, hogy a térségbe érkező látogató, turista tartózkodási idejét növeljük.

A projekt keretében az térségi szintű, turisztikai termékcsomagok és kisléptékű turisztikai fejlesztések valósíthatóak meg (pl: ökoturisztikai fejlesztések, aktív turizmushoz kapcsolódó fejlesztések). A projektben tervezett egy látogatóközpont létrehozása a Rába partján, információ és látogatómenedzsment, turisztikai vonzerő kialakítása.

A támogatási igényt benyújtó szervezet Körmend város Önkormányzata.

A tervezett projekt teljes becsült- elszámolható költsége bruttó 400.000.000 Ft

A projekt támogatási intenzitása 100%.

Kérem a Testületet, hogy a pályázat benyújtását támogatni szíveskedjen!

**Határozati javaslat:**

Körmend Város Önkormányzata Képviselő-testülete

1. **támogatja, hogy a Településfejlesztés Operatív Program (TOP) keretében** „Társadalmi és környezeti szempontból fenntartható turizmusfejlesztés” című TOP-1.2.1-15 kódszámú pályázati felhívásra Körmend város Önkormányzata támogatási kérelmet nyújtson be.
2. a projekt keretében benyújtandó dokumentumok aláírására felhatalmazza a Polgármestert.

**Körmend, 2019. 11. 08.**

**Bebes István**

**polgármester**